Prima reacție din partea PNL, după ce PSD a anunțat că ar face guvern alături de liberali.
Vasile Dîncu, președintele Consiliului Național al PSD, nu exclude o alianță cu PNL. Dîncu spune că actuala coaliție de guvernare se va rupe în 2023, rezistând până atunci cu mari probleme. Alina Gorghiu fost președinte PNL este în dezacord cu propunerea lui Vasile Dîncu.
Vasile Dîncu, președintelui Consiliului Național al PSD, a declarat că social-democrații nu exclud o alianță cu PNL și că actuala coaliție de guvernare se va rupe în 2023, rezistând până atunci cu mari probleme.În replică, Alina Gorghiu, fost președinte PNL, a precizat că PSD nu ar trebui să-și facă prea multe planuri de guvernare."Am citit o declarație a domnului Vasile Dâncu și cred că e necesară o clarificare: Excludem orice colaborare la guvernare cu PSD. Explicația pe scurt: În Parlamentul României există deja o majoritate sănătoasă, de dreapta, stabilă, în jurul PNL și votată de români. PNL a desemnat în forurile statutare un prim-ministru liberal care a lansat un plan pentru reformele blocate până acum chiar de PSD! Premierul Cîțu a prezentat proiectul politic PNL2024 care prevede o continuitate a guvernării de dreapta, pe baza valorilor liberale, FĂRĂ PSD, pentru următorii 8 ani. Acest proiect politic va fi prezentat Congresului PNL. România are nevoie de acești 8 ani de liberalism – ca să aducă politici liberale în economie, să facă investiții și să schimbe mentalitățile. Din 25 septembrie, construim România liberală!", a scris Alina Gorghiu pe pagina sa de Facebook.